Krasnodarda Rossiya terma jamoasi Kot-d’Ivuarga qarshi o‘rtoqlik uchrashuvida maydonga tushib, 0:2 hisobida mag‘lub bo‘ldi. Ivuarliklar o‘yinning 30-daqiqasida Jonatan Kodjianing golidan keyin hisobni ochdi. 70-daqiqada esa Uilfrid Zaha yolg‘iz o‘zi rossiyaliklar himoyasini dog‘da qoldirib Akinfeyev darvozasi to‘rini aniq nishonga oldi. Stanislav Cherchesov boshqaruvidagi jamoa bundan oldinroq Kosta-Rika (3:4) va Qatar (1:2) terma jamoalariga yutqazgandi. Terma jamoa 28 mart kuni Belgiyaga qarshi Sochida maydonga tushadi. O‘rtoqlik uchrashuvi  Rossiya – Kot-d’Ivuar 0:2 (0:1, 0:1)  Gollar: 0:1 – 30 Kodjia, 0:2 – 70 Zaa.  Rossiya – Akinfeyev, Semenov, Kutepov, Kudryashov, Yeroxin, Zobnin, Jirkov (Kombarov, 71), Samedov, Golovin (Gazinskiy, 78), Poloz (Miranchuk, 80), Buxarov (Kanunnikov, 76).  Kot-d’Ivuar – Gbouo, Kanon, Bayi, Bagayoko, Kessie, Die, Dukure, Zaa, Deli, Kodjia (Pepe, 89), So.  Ogohlantirishlar: Die (38), Kudryashov (61), Bayi (84).